Document ID: 32002R1634

Kommissionens forordning (EF) nr. 1634/2002
af 13. september 2002
om ændring af forordning (EF) nr. 1279/98, (EF) nr. 1128/1999 og (EF) nr. 1247/1999, der omhandler visse toldkontingenter for import af oksekødsprodukter, som følge af de nye indrømmelser, der er fastsat for Ungarn ved forordning (EF) nr. 1408/2002
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød(1), senest ændret ved forordning (EF) nr. 2345/2001(2), særlig artikel 32, stk. 1,
under henvisning til Rådets forordning (EF) nr. 1408/2002 af 29. juli 2002 om visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Ungarn(3), særlig artikel 1, stk. 3, og
ud fra følgende betragtninger:
(1) Der er ved forordning (EF) nr. 1408/2002 fastsat nye indrømmelser, hvad angår import af visse oksekødsprodukter under toldkontingenter, der er åbnet inden for rammerne af Europaaftalen med Ungarn. De anvendes fra 1. juli 2002 med undtagelse af den indrømmelse, der indebærer åbning af toldkontingentet med løbenummer 09.4774.
(2) Det er derfor nødvendigt at ændre Kommissionens gennemførelsesbestemmelser i følgende forordninger:
- Kommissionens forordning (EF) nr. 1279/98 af 19. juni 1998, om gennemførelsesbestemmelser for de toldkontingenter for oksekød, som ved forordning (EF) nr. 1727/2000, (EF) nr. 2290/2000, (EF) nr. 2433/2000, (EF) nr. 2434/2000, (EF) nr. 2435/2000 og (EF) nr. 2851/2000 er fastsat for Ungarn, Bulgarien, Tjekkiet, Slovakiet, Rumænien og Polen(4), ændret ved forordning (EF) nr. 2857/2000(5).
- Kommissionens forordning (EF) nr. 1128/1999 af 28. maj 1999 om fastsættelse af gennemførelsesbestemmelser for et toldkontingent for kalve på ikke over 80 kg med oprindelse i visse tredjelande(6), senest ændret ved forordning (EF) nr. 1096/2001(7).
- Kommissionens forordning (EF) nr. 1247/1999 af 16. juni 1999 om gennemførelsesbestemmelser for et toldkontingent for levende kvæg af en vægt på 80 til 300 kg med oprindelse i bestemte tredjelande(8), senest ændret ved forordning (EF) nr. 1096/2001.
(3) Det skal erindres, at den fulde eller delvise godtgørelse af importafgiften, der er en følge af afgiftsnedsættelsen pr. 1. juli 2002, sker efter artikel 236 i Rådets forordning (EØF) nr. 2913/92 af 12. oktober 1992 om indførelse af en EF-toldkodeks(9), senest ændret ved forordning (EF) nr. 2700/2000(10), og bestemmelserne i artikel 878 ff. i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks(11), senest ændret ved forordning (EF) nr. 2787/2000(12).
(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
I forordning (EF) nr. 1279/98 foretages følgende ændringer:
1) Titlen affattes således: "Kommissionens forordning (EF) nr. 1279/98 af 19. juni 1998 om gennemførelsesbestemmelser for de toldkontingenter for oksekød, som ved forordning (EF) nr. 2290/2000, (EF) nr. 2433/2000, (EF) nr. 2434/2000, (EF) nr. 2435/2000, (EF) nr. 2851/2000 og (EF) nr. 1408/2002 er fastsat for Bulgarien, Tjekkiet, Slovakiet, Rumænien, Polen og Ungarn".
2) Artikel 1, stk. 1, affattes således: "Artikel 1
Ved indførsel til Fællesskabet under de kontingenter, der er fastsat ved forordning (EF) nr. 2290/2000, (EF) nr. 2433/2000, (EF) nr. 2434/2000, (EF) nr. 2435/2000, (EF) nr. 2851/2000 og (EF) nr. 1408/2002, af produkter, der er anført i bilag I til nærværende forordning, skal der fremlægges importlicens."
3) Artikel 3, stk. 1, litra c), andet afsnit, affattes således: "Ved gruppe af produkter forstås produkter, der har oprindelse i et enkelt af de i bilag I omhandlede lande. En gruppe af produkter omfatter enten produkterne under KN-kode 0201 og 0202 eller produkterne under KN-kode 0206 10 95, 0206 29 91, 0210 20 10, 0210 20 90, 0210 99 51, 0210 99 59 og 0210 99 90 med oprindelse i Ungarn, eller produkterne under KN-kode 1602 50 31, 1602 50 39 og 1602 50 80 med oprindelse i Rumænien, eller produkterne under KN-kode 1602 50 med oprindelse i Polen."
4) Artikel 3, stk. 2, affattes således: "2. Uanset artikel 5 i forordning (EF) nr. 1445/95 indeholder rubrik 16 i licensansøgningen og licensen en af de grupper af KN-koder, der er omhandlet i samme led:
- 0201, 0202
- 0206 10 95, 0206 29 91, 0210 20 10, 0210 20 90, 0210 99 51, 0210 99 59, 0210 99 90
- 1602 50 31, 1602 50 39, 1602 50 80
- 1602 50."
5) Bilag I affattes som angivet i bilaget til nærværende forordning.
Artikel 2
Artikel 2, stk. 2, i forordning (EF) nr. 1128/1999 affattes således: "2. Toldsatsen for den i stk. 1 nævnte mængde nedsættes:
- med 80 % for dyr med oprindelse i Tjekkiet, Slovakiet, Bulgarien, Rumænien, Estland, Letland og Litauen
- med 90 % for dyr med oprindelse i Polen og Ungarn."
Artikel 3
Artikel 1, stk. 2, i forordning (EF) nr. 1247/1999 affattes således: "2. Toldsatsen for den i stk. 1 nævnte mængde nedsættes:
- med 80 % for dyr med oprindelse i Tjekkiet, Slovakiet, Bulgarien, Rumænien, Estland, Letland og Litauen
- med 90 % for dyr med oprindelse i Polen og Ungarn."
Artikel 4
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning anvendes fra den 1. juli 2002. Den indrømmelse, der er omfattet af løbenummer 09.4774, anvendes imidlertid fra ikrafttrædelsesdatoen for denne forordning.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 13. september 2002.

Labels: 3
17
5